**Ostoros Községi Önkormányzati Képviselő-testületének**

**4/2018. (II.21.) önkormányzati rendelete**

**Ostoros Község Helyi Építési Szabályzatáról és Szabályozási Tervéről szóló**

**5/2017. (II.21.) rendelet módosításáról**

Ostoros Községi Önkormányzat Képviselő-testülete az épített környezet alakításáról és védelméről szóló 1997. évi LXXVIII. törvény (a továbbiakban: Étv.) 62.§ (6) bekezdés 6. pontjában kapott felhatalmazás alapján, az Alaptörvény 32. cikk (1) bekezdés a) pontjában, Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 1. pontjában, az Étv. 13.§ (1) bekezdésében meghatározott feladatkörében eljárva a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Kormányrendelet 42.§-ban biztosított véleményezési eljárás lebonyolításával a következőket rendeli el:

1.§

A rendelet 24. § (3) bekezdés táblázata a zártsorú lakóterületekre az alábbiak szerint módosul:

|  |  |
| --- | --- |
| Építési övezeti jele | Lke/Z.350.35.5,5 |
| Beépítési mód\* | Z |
| Kialakítható legkisebb telekterület | 350 m2 |
| Minimális utcai homlokvonal | 14 m |
| Minimális telekmélység | 25 m |
| Megengedett legnagyobb beépítettség | 35% |
| Megengedett legnagyobb beépítési magasság | 5,5 m |
| Legkisebb zöldfelület | 50% |
| Közművesítés mértéke | teljes |

2.§

A rendelet 2.1.1. melléklete helyébe e rendelet melléklete -a beépítésre szánt területek építési övezeteinek ábrázolásáról a zártsorú lakóterületekre vonatkozóan az SZT\_02\_M1 rajzszámú tervlap - lép.

3.§

A rendelet a kihirdetést követő napon lép hatályba és hatálya lépését követő napon hatályát veszti.

|  |  |  |
| --- | --- | --- |
| Böjt László sk.polgármester |  | Vasas Ágostonné sk.jegyző |

A rendelet elfogadásra került: 2018. 02.19.

A rendelet kihirdetésre került 2018.02. 21.

Vasas Ágostonné sk.

 jegyző